Monte Bego
O monte Bego (inta fransa mont Bégo) o l'é erto 2.872 m, o se trêuva inte Arpe Maritime into parco do Mercantour, inta pàrte centrâle da Valle de Màvegge, vixin a-a valle do Roja.
A montagna sacraModìfica
O Monte Bego, (coscì comme o squaexi omònimo Monte Beigua vixin a Zena), o l'ea un monte sacro pe-i antighi liguri; a montagna a piggia o nomme da-o dio Baigus venerou inte Arpe Maritime, che o saiæ unna variante do "Baigorix" pirenaico. O nomme o vegne da parolla Beg, Dê. "Béga", into ligure intemelio, o l'è in cangio quella cosa che a Zena se ciamma belin.
O monte e-e vixinne Valle de Màvegge e Fontanalba sun pin de incixoin (35.000), inti pascoli de erta montagna, e i paisan ne parlavan int'un mòddo semplice: e "maravegge"; da chì o nomme da valle.
E incixoinModìfica
Da sempre conosciûe à livello popolare. son stæte studiæ solo à partì da-a fin de l'Euttocento. E ciù antighe saiéivan do 3000 a.C. e constituiscian un di ciù importanti sciti do genere.
O pòpolo di antighi liguri o no l'à lasciou - comme se sa - nisciun documento scrito, perché pà che o no conoscesse l'ûso da scrìtûa; gente da quæ se conosce poco, e solo grasie a-i atri pòpoli, (i romain), che ghe son vegnûi in contatto, s'à 'n'idea da seu lengua, ma l'è vea che an lasciou de trasse sorprendenti, che se no peuan svelâ guæi in scì seu ûxi e costûmmi, son càrreghe de un mistero ch'o rimanda a-i tempi ciù antighi. Un de sti caxi o l'è quello do Monte Bego e da Valle de Màvegge.
Quande do '600 l'interesse pe-e cose antighe o comensa à addesciàse, o stòrico nissardo Pietro Goffredo o ne lascia unn-a de primme notiçie scrite do scito, de ròcche de diverse tinte, levigæ, che pòrtan incise un miggiâ de figûe. Ma pe arrivâ à l'iniçio de un studdio coerente e scientifico, unna catalogasion, beseugna aspetâ a fìn de l'Euttoçento e Clarence Bicknell, botanico e esperantista, un di tanti ingleixi che inte quell'epoca sentivan o fascino da Liguria. Arrivou inta valle a-a riçerca da flora arpinn-a, o Bicknell o screuve de fæto e antighe incixoin liguri, e o se n'interessa mai tanto da passàghe dozze stæ (da-o 1897 a-o 1912) fotografando, catalogando, faxendo di carchi. Ben ben de sto materiale o se peu vedde a-o Museo Bicknell de Bordighea.
Âtri progèttiModìfica
- Wikimedia Commons a contêgne di inmàgine ò di âtri files in sce Monte Bego
nso_Latn lij_Latn srd_Latn lij_Latn lij_Latn srd_Latn lij_Latn lij_Latn lij_Latn lij_Latn lij_Latn